Peter Endress
Peter Endress, f. 1942, schweizisk botaniker, professor emeritus ved universitetet i Zürich. Peter Endress er kendt for sine stringente iagttagelser af blomsterudvikling og blomsterbiologi, især hos primitive dækfrøede planter, men også hos højt udviklede tropiske plantegrupper. Han er medlem af den forskningsgruppe, der i 1998 fremsatte en ny teori for de dækfrøede planters udvikling. 
Peter Endress har bl.a. skrevet oversigtsværket Diversity and Evolutionary Biology of Tropical Flowers (1994).